ai4bharat/Pralekha huggingface dataset:
સંસ્કૃતિ મંત્રાલય
પ્રધાનમંત્રી બુદ્ધ પૂર્ણિમાના અવસરે વર્ચ્યુઅલ વેસક વૈશ્વિક ઉજવણી પ્રસંગે મહત્વપૂર્ણ સંબોધન કરશે
પ્રધાનમંત્રી શ્રી નરેન્દ્ર મોદી બુદ્ધ પૂર્ણિમાના અવસરે એટલે કે 26 મે, 2021ના રોજ વર્ચ્યુઅલ વેસક વૈશ્વિક ઉજવણી પ્રસંગે સવારે 9.45 વાગ્યા આસપાસ મહત્વપૂર્ણ સંબોધન કરશે.
આ કાર્યક્રમનું આયોજન ઈન્ટરનેશનલ બુદ્ધિસ્ટ કન્ફેડરેશન  સાથેના સહયોગથી સંસ્કૃતિ મંત્રાલય દ્વારા કરાશે અને તેમાં બૌદ્ધ સંઘના સર્વોચ્ચ વડાઓ વિશ્વભરમાંથી સામેલ થશે. વિશ્વભરમાંથી 50થી વધુ અગ્રણી બૌદ્ધ ધર્મના નેતાઓ ધર્મસમાજને સંબોધન કરશે.
SD/GP/JD
(Visitor Counter : 118
રેલવે મંત્રાલય
ભારતીય રેલવેએ 15 દિવસથી ઓછા સમયમાં “શ્રમિક વિશેષ” ટ્રેનો દ્વારા એક મિલિયન થી વધુ મુસાફરોને તેમના વતન રાજ્યોમાં પહોંચાડવાનું સીમાચિહ્ન પાર કર્યું
14 મે 2020 સુધીમાં સમગ્ર દેશમાં ભારતીય રેલવેએ 800 “શ્રમિક વિશેષ” ટ્રેનો ચલાવી
મુસાફરો માટે વિનામૂલ્યે ભોજન અને પાણીની વ્યવસ્થા કરવામાં આવી રહી છે
મુસાફરોને મોકલી રહેલા રાજ્ય અને તેઓ જ્યાં જઇ રહ્યા છે તે રાજ્ય બંને વચ્ચે સંમતિ થયા પછી જ રેલવે દ્વારા ટ્રેન લઇ જવામાં આવે છે
દેશના વિવિધ ભાગોમાં ફસાયેલા પરપ્રાંતીય શ્રમિકો, યાત્રાળુઓ, પ્રવાસીઓ, વિદ્યાર્થીઓ અને અન્ય લોકોને તેમના વતન રાજ્યમાં પરત ફરવા માટે કેન્દ્રીય ગૃહ મંત્રાલયના આદેશના પગલે રેલવે તંત્ર દ્વારા “શ્રમિક વિશેષ ટ્રેન” નામથી વિશેષ ટ્રેનો શરૂ કરીને આવા લોકોને આવનજાવન માટે વ્યવસ્થા કરવાનો નિર્ણય લેવામાં આવ્યો છે.
14 મે 2020 સુધીમાં સમગ્ર દેશના વિવિધ રાજ્યોમાં ભારતીય રેલવે દ્વારા કુલ 800 “શ્રમિક વિશેષ” ટ્રેનોનું પરિચાલન કરવામાં આવ્યું છે. આ વિશેષ ટ્રેનો મારફતે 10 લાખથી વધુ મુસાફરોને તેમના ગૃહ રાજ્યમાં પહોંચાડવામાં આવ્યા છે. આ ટ્રેનો મુસાફરોને મોકલી રહેલા રાજ્ય અને તેઓ જ્યાં જઇ રહ્યા છે તે રાજ્ય બંને વચ્ચે સંમતિ થયા પછી જ ભારતીય રેલવે દ્વારા ચલાવવામાં આવે છે
વિવિધ ગંતવ્ય સ્થળોએ પહોંચેલી આ 800 ટ્રેનો આંધ્રપ્રદેશ, બિહાર, છત્તીસગઢ, હિમાચલ પ્રદેશ, જમ્મુ અને કાશ્મીર, ઝારખંડ, કર્ણાટક, મધ્યપ્રદેશ, મહારાષ્ટ્ર, મણીપૂર, મિઝોરમ, ઓડિશા, રાજસ્થાન, તામિલનાડુ, તેલંગાણા, ત્રિપૂરા, ઉત્તરપ્રદેશ, ઉત્તરાખંડ, પશ્ચિમ બંગાળ જેવા વિવિધ રાજ્યોમાં પહોંચી છે.
આ વિશેષ ટ્રેનોમા મુસાફરો બેસે તે પહેલાં સુનિશ્ચિપણે તેમનું યોગ્ય સ્ક્રિનિંગ કરવામાં આવે છે અને મુસાફરી દરમિયાન તમામ મુસાફરો માટે વિનામૂલ્યે ભોજન અને પાણીની વ્યવસ્થા કરવામાં આવે છે.
GP/DS
(
મંત્રીમંડળ
મંત્રીમંડળે ભારત અને અમેરિકા વચ્ચે વિજ્ઞાન અને ટેકનોલોજીનાં સહયોગ વિશે કરારનાં પ્રસ્તાવને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને અમેરિકા વચ્ચે વિજ્ઞાન અને ટેકનોલોજીમાં સહયોગ વિશે સમજૂતીનાં પ્રસ્તાવને પોતાની મંજૂરી આપી.
લાભઃ
· આ કરારથી દ્વિપક્ષીય સંબંધોમાં નવું પ્રકરણ શરૂ થશે, કારણ કે બંને પક્ષ વિજ્ઞાન અને ટેકનોલોજીમાં પારસ્પરિક હિતોનાં મહત્પૂર્ણ સમાવેશ દ્વારા સંવર્ધિત પૂરકક્ષમતાનો લાભ ઉઠાવશે.
· આ સમજૂતી ઉચ્ચ ગુણવત્તા અને અતિ પ્રભાવશાળી સંશોધન અને ઇનોવેશન ભાગીદારીઓને પ્રોત્સાહન આપવાની તક ઉપલબ્ધ કરાવવાની સાથે સાથે વ્યાપક વૈજ્ઞાનિક અને ટેકનોલોજી સમુદાયો વચ્ચે સંબંધોને મજબૂત બનાવશે અને એને વધારશે.
મુખ્ય વિશેષતાઓ:
આ સહયોગ જુદી જુદી રીતે કરવામાં આવશે, જેમાં નીચેની બાબતો સામેલ છે:
· વૈજ્ઞાનિક અને ટેકનોલોજીકલ જાણકારી તથા નિષ્ણાતોનું આદાનપ્રદાન.
· સેમિનારો અને બેઠકોનું આયોજન.
· વૈજ્ઞાનિકો અને ટેકનિકલ નિષ્ણાતોને તાલીમ.
· સહયોગપૂર્ણ સંશોધન યોજનાઓનું આયોજન.
· વિજ્ઞાન અને ઇનોવેશન આધારિત સરકારી-ખાનગી ભાગીદારીઓની રચના.
· વિકસિત સંશોધન સુવિધાઓનો ઉપયોગ.
DS/RP
(Visitor Counter : 97
માહિતી અને પ્રસારણ મંત્રાલય
70માં બર્લિન ઇન્ટરનેશનલ ફિલ્મ ફેસ્ટિવલમાં ઇન્ડિયા નેટવર્કીંગ ગાલા યોજાયો
માહિતી અને પ્રસારણ વિભાગે કોન્ફેડરેશન ઓફ ઇન્ડિયન ઈન્ડસ્ટ્રી ના સહયોગથી બર્લિનેલ 2020માં બર્લિન ઈન્ટરનેશનલ ફિલ્મ ફેસ્ટિવલના પ્રથમ દિવસે ઇન્ડિયા નેટવર્કીંગ રિસેપ્શનનુ આયોજન કર્યું હતું. આ પ્રસંગે ટોચના ફિલ્મ ફેસ્ટિવલ અધિકારીઓ, ઈન્ટરનેશનલ ફિલ્મ એસોસિએશન્સ, ફિલ્મ એજન્સીઓ અને પ્રસિદ્ધ પ્રોડકશન હાઉસ ભારત સાથે સહયોગ વધારવા માટે હાજર રહ્યાં હતાં.
આ સમારંભમાં ચર્ચાઓ જે મુખ્ય વિષય ઉપર કેન્દ્રિત થઈ હતી તેમાં આ વર્ષમાં હવે પછી યોજાનાર IFFIની 51મી આવુર્તિમાં ફિલ્મના સહનિર્માણ માટે અને ભારત સાથે ભાગીદારી વિકસાવવાની ચર્ચાનો સમાવેશ થતો હતો. સમારંભમાં સામેલ થયેલા લોકોને ભારતમાં ફિલ્મ નિર્માણ આસાન બને તે માટે સરકારે હાથ ધરેલી નીતિ વિષયક પહેલ અને શૂટીંગની અરજીઓ માટે સિંગલ પોઈન્ટ સંપર્ક તરીકે કામ કરતા વેબ પોર્ટલ  મારફતે સમજ આપવામાં આવી હતી.
ઇન્ડિયા નેટવર્કીંગ ઈવનિંગમાં 80 થી 100 લોકો સામેલ થયા હતા. ડેલીગેશન જેમને મળ્યુ હતું તેમાં કેલિડોસ્કોપિક એન્ટરટેઈનનમેન્ટના માલિક અને મેનેજીંગ ડિરેકટર શ્રી બોબી બેદી, ઈન્ડો જર્મન ફિલ્મસના સ્થાપક સ્ટીફન ઓટનબ્રુચ, બર્લીન ઈન્ટરનેશનલ ફિલ્મ ફેસ્ટીવલના હેડ માર્કેટીંગ અને એડવર્ટાઈઝીંગ શ્રી જાના વોલ્ફ, કેટાલ્યુન્યા ફિલ્મસ કમિશનના કાર્લોટા જ્યુએરીયો બર્નુસ, યુરોપિયન ફિલ્મ પ્રમોશનના ડેપ્યુટી મેનેજીંગ ડિરેકટર શ્રી જો મુહલબર્ગર, ક્રોએશિયન ઓડિયો વિઝ્યુઅલના હેડ ઓફ પ્રમોશન અન્ડ ફેસ્ટીવલ્સ, ઈરેના જેલીક, સ્ક્રીન ડેઈલીનાં હેટ્ટી હેલ્ડન, એમડીએમ ઓનલાઈનના ડૉ. માર્કસ ઘોર્શ્ચ અને ચેલ્સીયા ફિલ્મ ફેસ્ટિવલનાં સહ-સ્થાપક સોનિયા જીન બાપ્ટિસ્ટ તથા અન્ય મહાનુભવોનો સમાવેશ થાય છે.
નેટવર્કીંગ ઈવનિંગમાં સામેલ થયેલા મહાનુભવોએ ભારત અને IFFI-2020 લંભવિત સહયોગ કરવા માટે પોતાની ઈચ્છા વ્યક્ત કરી હતી. આ બાબત મેકીંગ ઇન્ડિયામાં ફિલ્મના હવે પછીના સ્થળ તરીકે મિડીયા અને મનોરંજન ક્ષેત્ર માટે વૃદ્ધિની આકર્ષક તકો દર્શાવે છે.
DK/DS/RP
(Visitor Counter : 132
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 167.47 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.83 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,67,47,07,695
|
|
બાકી ઉપલબ્ધ
|
|
11,83,06,396
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 167.47 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.83 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
પ્રધાનમંત્રીનું કાર્યાલય
પ્રધાનમંત્રી શ્રીએ જાણીતા કથકલી નૃત્યાંગના સુશ્રી મિલેના સાલ્વિનીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા કથકલી નૃત્યાંગના સુશ્રી મિલેના સાલ્વિનીના નિધન પર ઊંડો શોક વ્યક્ત કર્યો છે.
એક ટ્વિટમાં,પ્રધાનમંત્રીએ કહ્યું;
"શ્રીમતી મિલેના સાલ્વિનીને ભારતીય સંસ્કૃતિ પ્રત્યેના તેમના જુસ્સા માટે યાદ કરવામાં આવશે. તેમણે સમગ્ર ફ્રાન્સમાં કથકલીને વધુ લોકપ્રિય બનાવવા માટે અસંખ્ય પ્રયત્નો કર્યા. તેમના નિધનથી હું દુઃખી છું. મારા વિચારો તેમના પરિવાર અને શુભેચ્છકો સાથે છે. તેમના આત્માને શાંતિ મળે. શાંતિ."
SD/GP/JD
(
માહિતી અને પ્રસારણ મંત્રાલય
54 મી આઈએફએફઆઈ માટે નોંધણી શરૂ થતાં સિનેફિલ્સ માટે ઉજવણીનો સમય
ઇન્ટરનેશનલ ફિલ્મ ફેસ્ટિવલ ઓફ ઇન્ડિયા ની 54મી આવૃત્તિ માટે ડેલિગેટ રજિસ્ટ્રેશન શરૂ થવાની સાથે જ દેશમાં સૌથી મોટી ફિલ્મ અને મનોરંજનની ઉજવણીનું કાઉન્ટડાઉન શરૂ થઇ ગયું છે. આ ફેસ્ટિવલ 20થી 28 નવેમ્બર, 2023 દરમિયાન ગોવામાં યોજાવાનો છે. આ વાર્ષિક ફિલ્મ ફેસ્ટિવલ ભારત અને દુનિયાભરના સિનેમાના સૌથી મોટા દિગ્ગજોને એક જ છત હેઠળ લાવે છે, જ્યારે યુવા પ્રતિભાઓને આંતરરાષ્ટ્રીય પ્રેક્ષકો સમક્ષ તેમની કળા પ્રદર્શિત કરવા માટે એક મંચ પૂરો પાડે છે, આમ કલા, ફિલ્મો અને સંસ્કૃતિની સુસંગત ઊર્જા અને જુસ્સાની ઉજવણી કરે છે.
ભારત સરકારના માહિતી અને પ્રસારણ મંત્રાલયની નેશનલ ફિલ્મ ડેવલપમેન્ટ કોર્પોરેશન ઓફ ઇન્ડિયા લિમિટેડ  દ્વારા મનોરંજન સોસાયટી ઓફ ગોવા  અને ભારતીય ફિલ્મ ઉદ્યોગના સહયોગથી ગોવા રાજ્ય સરકારના સહયોગથી આયોજિત આ કાર્યક્રમમાં શ્રેષ્ઠ ભારતીય અને વિશ્વ સિનેમાનું પ્રદર્શન કરવામાં આવશે.
આઇએફએફઆઈ વિવિધ વિભાગોમાં ભારતીય અને વિશ્વ સિનેમાની વિવિધ પસંદગી ધરાવે છે. આંતરરાષ્ટ્રીય સ્પર્ધા , આઇસીએફટી-યુનેસ્કો ગાંધી મેડલ એવોર્ડ માટે સ્પર્ધા, બેસ્ટ ડેબ્યૂ ફિચર ફિલ્મ ઓફ અ ડિરેક્ટર, સિનેમા ઓફ ધ વર્લ્ડ , ભારતીય પેનોરમા , ફેસ્ટિવલ કેલિડોસ્કોપ નો સમાવેશ થાય છે, જે કેટલાક વિભાગો છે જે ભારતીય અને વિશ્વ સિનેમાને પ્રદર્શિત કરે છે. કન્ટ્રી ફોકસ, એનિમેશન, ડોક્યુમેન્ટરીઝ અને ગોઆન ફિલ્મ્સ જેવી ભારતીય અને વિદેશી ફિલ્મોના ખાસ ક્યુરેટેડ પેકેજીસ પણ દર્શાવવામાં આવ્યા છે. ગાલા પ્રીમિયર, દૈનિક રેડ કાર્પેટ ઇવેન્ટ્સ અને ઉજવણીઓ ફેસ્ટિવલના અનુભવમાં વધારો કરે છે.
સ્ક્રીનિંગ ઉપરાંત, આઇએફએફઆઇ વર્કશોપ, માસ્ટરક્લાસ, ઇન્ટરેક્ટિવ સેશન્સ અને પેનલ ડિસ્કશન ઓફર કરે છે, જેનું આયોજન રાષ્ટ્રીય અને આંતરરાષ્ટ્રીય ફિલ્મ સમુદાયની 200થી વધુ જાણીતી હસ્તીઓ દ્વારા કરવામાં આવે છે.
54મી આઈએફએફઆઈ માટે પ્રતિનિધિ નોંધણી આના દ્વારા થઈ શકે છે. iffigoa.org નીચેની શ્રેણીઓ માટે:
ડેલિગેટ સિનેન્થુસિયાસ્ટ: રૂ।. 1000/- + જી.એસ.ટી.
ડેલિગેટ પ્રોફેશનલઃ રૂ।. 1000/- + જી.એસ.ટી.
પ્રતિનિધી વિદ્યાર્થીઃ કોઈ રજિસ્ટ્રેશન ફી નહીં
54મી આઈએફએફઆઈની સાથે ચાલી રહેલી એનએફડીસી દ્વારા આયોજિત ફિલ્મ બજારની 17મી આવૃત્તિએ પણ રજિસ્ટ્રેશન શરૂ કરી દીધું છે. ફિલ્મ બાઝાર દક્ષિણ એશિયાના સૌથી મોટા વૈશ્વિક ફિલ્મ બજાર તરીકે કામ કરે છે, જે દક્ષિણ એશિયન અને આંતરરાષ્ટ્રીય ફિલ્મ નિર્માતાઓ, નિર્માતાઓ, સેલ્સ એજન્ટો અને ફેસ્ટિવલ પ્રોગ્રામર્સ વચ્ચે સર્જનાત્મક અને નાણાકીય જોડાણની સુવિધા પૂરી પાડે છે. ફિલ્મ બઝાર માટે પ્રતિનિધિ નોંધણી filmbazaarindia.com પર ઉપલબ્ધ છે.
54મી આઇએફએફઆઇ માટે મીડિયા રજિસ્ટ્રેશન ટૂંક સમયમાં ખુલશે, જે પત્રકારો અને મીડિયા પ્રોફેશનલ્સને આ સિનેમેટિક ઇવેન્ટની સુલભતા પ્રદાન કરશે.
સ્ત્રોત : NFDC
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 71
પ્રધાનમંત્રીનું કાર્યાલય
પ્રધાનમંત્રી આવતીકાલે  દિલ્હીમાં અલીપુર રોડ પર ડૉ. આંબેડકર રાષ્ટ્રીય સ્મારકનું ઉદઘાટન કરશે
ડૉ. બાબાસાહેબ આંબેડકરની જન્મજયંતિનાં પ્રસંગે પ્રધાનમંત્રી શ્રી નરેન્દ્ર મોદી 13 એપ્રિલનાં રોજ દિલ્હીમાં 26, અલીપુર રોડ પર ડૉ. આંબેડકર રાષ્ટ્રીય સ્મારકનું ઉદઘાટન કરશે.
આ એ સ્થળ છે, જ્યાં ડૉ. આંબેડકરે 6 ડિસેમ્બર, 1956નાં રોજ મહાપરિનિર્વાણ ધારણ કર્યું હતું.
26, અલીપુર રોડ પર સ્થિત ડૉ. આંબેડકર મહાપરિનિર્વાણ સ્થળ ડિસેમ્બર, 2003માં ભારતનાં તત્કાલિન પ્રધાનમંત્રી શ્રી અટલબિહારી વાજપેયીએ દેશને અર્પણ કર્યું હતું.
પ્રધાનમંત્રી નરેન્દ્ર મોદીએ 21 માર્ચ, 2016નાં રોજ આ સ્મારકનું ખાતમુહૂર્ત કર્યું હતું.
ભારતનાં બંધારણનાં ઘડવૈયા બાબાસાહેબ આંબેડકરનાં સ્મારકને પુસ્તકનો આકાર આપવામાં આવ્યો છે.
સ્મારકમાં સંગ્રહાલયનો આશય સ્થિર મીડિયા, ગતિશીલ મીડિયા, ઓડિયો-વિઝ્યુઅલ કન્ટેન્ટ અને મલ્ટિમીડિયા ટેકનોલોજીનાં વિસ્તૃત ઉપયોગ મારફતે ડૉ. આંબેડકરનાં જીવનકવનનો સંપૂર્ણ અનુભવ તથા ભારતને તેમનાં યોગદાનને પ્રદર્શિત કરવાનો છે.
અહીં ધ્યાન કક્ષ પણ તૈયાર કરવામાં આવ્યો છે. તોરણ દ્વાર, બોધિવૃક્ષ, સંગીતમય ફુવારો અને ઝળહળતો પ્રવેશદ્વાર મુલાકાતીઓ માટે સ્મારકને આકર્ષણનું કેન્દ્ર બનાવે છે.
RP
(Visitor Counter : 180
પ્રધાનમંત્રીનું કાર્યાલય
પ્રધાનમંત્રી શ્રીએ શ્રી મન્નાથુ પદ્મનાભન ને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ શ્રી મન્નાથુ પદ્મનાભનને તેમની જન્મજયંતી પર શ્રદ્ધાંજલિ આપી છે. પ્રધાનમંત્રીએ સામાજિક સુધારા, ગ્રામીણ વિકાસ અને ભારતની સ્વતંત્રતા ચળવળમાં તેમના યોગદાનને પણ સ્વીકાર્યું.
પ્રધાનમંત્રી શ્રીએ ટ્વીટ કર્યું;
“શ્રી મન્નાથુ પદ્મનાભનને તેમની જન્મજયંતી પર શ્રદ્ધાંજલિ. સામાજિક સુધારણામાં તેમનું યોગદાન અને તેમની સેવા ઘણા લોકોને પ્રેરિત કરે છે. ગ્રામીણ વિકાસને આગળ વધારવા માટેના તેમના પ્રયાસો અને ભારતના સ્વાતંત્ર્ય ચળવળમાં મહાન યોગદાન આપવા બદલ પણ તેમનું વ્યાપક સન્માન કરવામાં આવ્યું હતું.
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"તેલંગાણાના મારા બહેનો અને ભાઈઓને રાજ્યના સ્થાપના દિવસની શુભેચ્છાઓ. તેલંગાણાના લોકો રાષ્ટ્રીય પ્રગતિ માટે સખત મહેનત અને અપ્રતિમ સમર્પણનો પર્યાય છે. રાજ્યની સંસ્કૃતિ વિશ્વ વિખ્યાત છે. હું તેલંગાણાના લોકોની સુખાકારી માટે પ્રાર્થના કરું છું. "
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
|
સ્વાસ્થ્ય અને પરિવાર કલ્યાણ મંત્રાલય
|
ભારતનું સંચિત કોવિડ-19 રસીકરણ કવરેજ લગભગ 213. 01 કરોડને પાર
12-14 વર્ષની વય જૂથ માટે 4.04 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 56,745
છેલ્લા 24 કલાકમાં 7,219 દૈનિક નવા કેસ નોંધાયા
સાજા થવાનો દર હાલમાં 98.68%
સાપ્તાહિક પોઝિટિવિટી દર 2.42%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 213.01 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.04 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,14,186
|
|
બીજો ડોઝ
|
|
1,01,07,178
|
|
સાવચેતી ડોઝ
|
|
67,80,269
|
|
FLWs
|
|
પ્રથમ ડોઝ
|
|
1,84,34,799
|
|
બીજો ડોઝ
|
|
1,76,99,997
|
|
સાવચેતી ડોઝ
|
|
1,32,00,525
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
4,04,24,341
|
|
બીજો ડોઝ
|
|
3,03,91,513
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,17,15,384
|
|
બીજો ડોઝ
|
|
5,24,27,661
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
56,06,60,028
|
|
બીજો ડોઝ
|
|
51,33,78,863
|
|
સાવચેતી ડોઝ
|
|
6,58,21,991
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,39,17,305
|
|
બીજો ડોઝ
|
|
19,63,79,117
|
|
સાવચેતી ડોઝ
|
|
3,65,03,055
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,75,90,916
|
|
બીજો ડોઝ
|
|
12,27,50,054
|
|
સાવચેતી ડોઝ
|
|
4,15,10,054
|
|
સાવચેતી ડોઝ
|
|
16,38,15,894
|
|
કુલ
|
|
2,13,01,07,236
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 56,745 થયો છે. દેશના કુલ પોઝિટિવ કેસના 0.13% સક્રિય કેસ છે.
પરિણામે, ભારતનો રિકવરી રેટ 98.68% છે. છેલ્લા 24 કલાકમાં 9,651 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,38,65,016 છે.
છેલ્લા 24 કલાકમાં 7,219 નવા કેસ નોંધાયા છે.
છેલ્લા 24 કલાકમાં કુલ 3,64,886 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 88.68 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 2.42% છે અને દૈનિક સકારાત્મકતા દર 1.98% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
પ્રધાનમંત્રીનું કાર્યાલય
મેઘાલયના 50મા રાજ્ય સ્થાપના દિવસ પર પ્રધાનમંત્રીનું સંબોધન
"મેઘાલયે વિશ્વને પ્રકૃતિ, પ્રગતિ, સંરક્ષણ અને ઇકો-સસ્ટેનેબિલિટીનો સંદેશ આપ્યો છે"
"મેઘાલય પ્રતિભાશાળી કલાકારોથી ભરેલું છે અને શિલોંગ ચેમ્બર કોયરે તેને નવી ઊંચાઈઓ પર પહોંચાડ્યું છે"
"દેશને મેઘાલયની સમૃદ્ધ રમત સંસ્કૃતિથી ઘણી આશાઓ છે"
"મેઘાલયની બહેનોએ વાંસ વણાટની કળાને પુનર્જીવિત કરી છે અને તેના મહેનતુ ખેડૂતો મેઘાલયની ઓર્ગેનિક રાજ્ય તરીકેની ઓળખને મજબૂત કરી રહ્યા છે"
પ્રધાનમંત્રી શ્રી નરેન્દ્ર મોદીએ મેઘાલયના 50મા રાજ્ય સ્થાપના દિવસ પર મેઘાલયના લોકોને શુભેચ્છા પાઠવી છે. તેમણે રાજ્યની સ્થાપના અને વિકાસમાં યોગદાન આપનાર દરેકને શ્રદ્ધાંજલિ આપી હતી. આ પ્રસંગે બોલતા, તેમણે પ્રધાનમંત્રી બન્યા પછી ઉત્તર પૂર્વીય પરિષદની બેઠકમાં હાજરી આપવા શિલોંગની તેમની મુલાકાતને યાદ કરી હતી. 3-4 દાયકાના અંતરાલ પછી કોઈપણ પ્રધાનમંત્રી દ્વારા રાજ્યની આ પ્રથમ મુલાકાત હતી. તેમણે પ્રકૃતિની નજીકના લોકો તરીકે તેમની ઓળખને વધુ મજબૂત કરવા માટે રાજ્યના લોકોને પૂરક બનાવ્યા. પ્રધાનમંત્રીએ વધુમાં જણાવ્યું કે "મેઘાલયે વિશ્વને પ્રકૃતિ, પ્રગતિ, સંરક્ષણ અને ઇકો-સસ્ટેનેબિલિટીનો સંદેશ આપ્યો છે",
દરેક ગામમાં ‘વ્હિસલિંગ વિલેજ’ અને ગાયકોની પરંપરાઓનો ઉલ્લેખ કરતાં, પ્રધાનમંત્રીએ કલા અને સંગીતના ક્ષેત્રમાં રાજ્યના યોગદાનને સલામ કરી. તેમણે કહ્યું કે આ ભૂમિ પ્રતિભાશાળી કલાકારોથી ભરપૂર છે અને શિલોંગ ચેમ્બર કોયરે તેને નવી ઊંચાઈઓ પર પહોંચાડી છે. તેમણે નોંધ્યું હતું કે મેઘાલયની સમૃદ્ધ રમત સંસ્કૃતિથી દેશને ઘણી આશાઓ છે.
પ્રધાનમંત્રીએ જણાવ્યું કે ઓર્ગેનિક ખેતીના ક્ષેત્રમાં રાજ્યની વધતી ખ્યાતિની પણ નોંધ લીધી. "મેઘાલયની બહેનોએ વાંસ વણાટની કળાને પુનર્જીવિત કરી છે અને તેના મહેનતુ ખેડૂતો મેઘાલયની ઓર્ગેનિક રાજ્ય તરીકેની ઓળખને મજબૂત કરી રહ્યા છે",
પ્રધાનમંત્રીએ બહેતર રસ્તાઓ, રેલ અને હવાઈ જોડાણ માટે સરકારની પ્રતિબદ્ધતાનો પુનરોચ્ચાર કર્યો હતો. તેમણે કહ્યું કે રાજ્યના ઓર્ગેનિક ઉત્પાદનો માટે નવું સ્થાનિક અને વૈશ્વિક બજાર સુનિશ્ચિત કરવા પગલાં લેવામાં આવ્યા છે. કેન્દ્રની યોજનાઓને લોકો સુધી પહોંચાડવા રાજ્ય સરકાર તમામ પ્રયાસો કરી રહી છે. પ્રધાનમંત્રી ગ્રામીણ સડક યોજના અને રાષ્ટ્રીય આજીવિકા મિશન જેવી યોજનાઓથી મેઘાલયને ફાયદો થયો છે. આજે, જલ જીવન મિશન 2019માં માત્ર 1 ટકા પરિવારોમાંથી 33 ટકા પરિવારો સુધી પાઈપથી પાણી પહોંચાડ્યું છે. પ્રધાનમંત્રીએ માહિતી આપી હતી કે મેઘાલય રસી પહોંચાડવા માટે ડ્રોનનો ઉપયોગ કરનારા પ્રથમ રાજ્યોમાંનું એક છે,.
અંતમાં, પ્રધાનમંત્રીએ મેઘાલયના લોકોને પ્રવાસન અને ઓર્ગેનિક ઉત્પાદનો સિવાય નવા ક્ષેત્રો વિકસાવવા માટે તેમના સતત સમર્થન અને નિશ્ચયની ખાતરી આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કન્યા શિક્ષા પ્રવેશ ઉત્સવ અભિયાનની પ્રશંસા કરી
પ્રધાનમંત્રી શ્રી નરેન્દ્ર મોદીએ ‘કન્યા શિક્ષા પ્રવેશ ઉત્સવ અભિયાન’ને’ એક અનુકરણીય પ્રયાસ” ગણાવ્યો છે જે વધુ છોકરીઓને શિક્ષણનો આનંદ મળે તે સુનિશ્ચિત કરશે. તેમજ આંદોલનને સફળ બનાવવા પ્રયાસો કરવા જણાવ્યું હતું. આ અભિયાન એ સુનિશ્ચિત કરવા માટેનું એક મિશન છે કે દરેક યુવતીને શિક્ષણ અને કૌશલ્ય પ્રાપ્ત કરવાની મંજૂરી મળે.
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબિન ઈરાનીના ટ્વીટનો જવાબ આપતાં, પ્રધાનમંત્રીએ ટ્વીટ કરીને કહ્યું:
“એક અનુકરણીય પ્રયાસ જે સુનિશ્ચિત કરશે કે વધુ છોકરીઓને શિક્ષણનો આનંદ મળે! ચાલો આપણે બધા એક રાષ્ટ્ર તરીકે સાથે મળીને આ આંદોલનને સફળ બનાવીએ.
એક અનુકરણીય પ્રયાસ જે ખાતરી કરશે કે વધુ છોકરીઓને શિક્ષણનો આનંદ મળે!
એક રાષ્ટ્ર તરીકે આપણે સૌ સાથે મળીને આ આંદોલનને સફળ બનાવીએ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
કેબિનેટે ભારત અને ઓસ્ટ્રેલિયા વચ્ચે રમતગમતમાં સહકાર અંગેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય પ્રજાસત્તાકના યુવા બાબતો અને રમતગમત મંત્રાલય અને ઓસ્ટ્રેલિયા સરકારના આરોગ્ય અને વૃદ્ધોની સંભાળ વિભાગ વચ્ચે રમતગમતમાં સહકાર અંગેના સમજૂતી પત્ર ને મંજૂરી આપી છે.
ભારત અને ઓસ્ટ્રેલિયા વચ્ચે રમતગમતના ક્ષેત્રમાં દ્વિપક્ષીય વિનિમય કાર્યક્રમો રમત વિજ્ઞાન, ટેક્નોલોજી અને ઈન્ફ્રાસ્ટ્રક્ચરના ક્ષેત્રમાં જ્ઞાન અને કુશળતાના વિસ્તરણમાં મદદ કરશે; રમતવીર અને કોચ તાલીમ અને વિકાસ; રમત ગવર્નન્સ અને અખંડિતતા; રમતગમતમાં તળિયાની ભાગીદારી; મુખ્ય રમતગમતની ઘટનાઓ; રમતમાં વિવિધતા અને સમાવેશ જેના પરિણામે આંતરરાષ્ટ્રીય ટુર્નામેન્ટમાં આપણા ખેલાડીઓના પ્રદર્શનમાં સુધારો થશે અને ભારત અને ઓસ્ટ્રેલિયા વચ્ચેના દ્વિપક્ષીય સંબંધો મજબૂત બનશે.
ઓસ્ટ્રેલિયા સાથે રમતગમતના ક્ષેત્રમાં દ્વિપક્ષીય સહયોગથી ઉદ્ભવતા લાભો તમામ ખેલાડીઓને તેમની જાતિ, સંપ્રદાય, પ્રદેશ, ધર્મ અને લિંગને ધ્યાનમાં લીધા વિના સમાન રીતે લાગુ પડશે.
CB/GP/JD
(Visitor Counter : 57
પ્રધાનમંત્રીનું કાર્યાલય
પ્રધાનમંત્રીએ શ્રી બૂટા સિંહના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી બૂટા સિંહના અવસાન અંગે શોક વ્યક્ત કર્યો છે.
એક ટ્વીટમાં શ્રી મોદીએ જણાવ્યું હતું કે
"શ્રી બુટા સિંહજી ગરીબ તેમજ દલિતોના કલ્યાણ માટે એક અનુભવી વહીવટકર્તા તથા અસરકારક રીતે વાચા આપતા હતા. તેમના અવસાનથી દુઃખ થયું. તેમના પરિવાર અને પ્રશંસકો પ્રત્યે મારી સંવેદના."
Shri Buta Singh Ji was an experienced administrator and effective voice for the welfare of the poor as well as downtrodden. Saddened by his passing away. My condolences to his family and supporters.
— Narendra Modi  January 2, 2021
SD/GP/BT
(
રસાયણ અને ખાતર મંત્રાલય
પ્રધાનમંત્રી ભારતીય જનઔષધિ પરિયોજના  એ નાણાકીય વર્ષ 2021-22નું લક્ષ્ય માત્ર 6 મહિનામાં હાંસલ કર્યું
દેશભરના તમામ જિલ્લાઓને આવરી લઈને PMBJP સ્ટોર્સ વધીને 8308 થયા છે
PMBJP હેઠળ ઉપલબ્ધ દવાઓની કિંમત બ્રાન્ડેડ દવાઓ કરતા 50% -90% ઓછી છે
પ્રધાનમંત્રી ભારતીય જનઔષધિ પરિયોજના  ની અમલીકરણ એજન્સી ફાર્માસ્યુટિકલ્સ એન્ડ મેડિકલ ડિવાઇસીસ બ્યુરો ઓફ ઇન્ડિયા  એ સપ્ટેમ્બર, 2021ના અંત પહેલા નાણાકીય વર્ષ 2021-22 માટે 8,300 પ્રધાનમંત્રી ભારતીય જન ઔષધિ કેન્દ્રો  ખોલવાનું લક્ષ્ય પૂર્ણ કર્યું છે. દેશના તમામ જિલ્લાઓને પ્રધાનમંત્રી ભારતીય જનઔષધિ પરિયોજના  હેઠળ આવરી લેવામાં આવ્યા છે. તમામ આઉટલેટ્સ પર દવાઓનું રીઅલ-ટાઇમ વિતરણ સુનિશ્ચિત કરવા માટે અસરકારક આઇટી-સક્ષમ લોજિસ્ટિક્સ અને સપ્લાય ચેઇન સિસ્ટમ્સ પણ રજૂ કરવામાં આવી છે.
PMBJP ની પ્રોડક્ટ બાસ્કેટમાં હાલમાં 1,451 દવાઓ અને 240 સર્જીકલ સાધનોનો સમાવેશ થાય છે. આ ઉપરાંત, નવી દવાઓ અને ન્યુટ્રાસ્યુટિકલ પ્રોડક્ટ્સ જેમ કે ગ્લુકોમીટર, પ્રોટીન પાવડર, માલ્ટ આધારિત ફૂડ સપ્લિમેન્ટ્સ, પ્રોટીન બાર, ઇમ્યુનિટી બાર વગેરે લોન્ચ કરવામાં આવ્યા છે.
સામાન્ય માણસ ખાસ કરીને ગરીબોને પરવડે તેવા દરે ગુણવત્તાયુક્ત દવાઓ આપવાના દ્રષ્ટિકોણ સાથે, સરકારે માર્ચ 2024 સુધીમાં પ્રધાનમંત્રી ભારતીય જનઔષધિ કેન્દ્રો  ની સંખ્યા 10,000 સુધી વધારવાનો લક્ષ્યાંક નિર્ધારિત કર્યો છે. 5 ઓક્ટોબર, 2021ના રોજ, સ્ટોર્સની સંખ્યા વધીને 8355 થઈ ગઈ છે. આ કેન્દ્રો દેશના દરેક ખૂણે-ખૂણે લોકોને સસ્તી દવાની સરળતાથી પહોંચ સુનિશ્ચિત કરશે.
હાલમાં PMBJP ના ત્રણ વેરહાઉસ ગુરુગ્રામ, ચેન્નઈ અને ગુવાહાટીમાં કાર્યરત છે અને ચોથું સુરત ખાતે બાંધકામ હેઠળ છે. વધુમાં, દૂરના અને ગ્રામીણ વિસ્તારોમાં દવાઓના પુરવઠાને ટેકો આપવા માટે દેશભરમાં 37 વિતરકોની નિમણૂક કરવામાં આવી છે. "જનઔષધિ સુગમ" પ્રધાનમંત્રી ભારતીય જનઔષધિ પરિયોજના  માટે એક મોબાઇલ એપ્લિકેશન તેમની આંગળીઓની ટોચ પર ડિજિટલ પ્લેટફોર્મ પૂરું પાડીને લોકોને સુવિધા આપે છે.
આ યોજના હેઠળ, ઉત્પાદનોની ગુણવત્તાની ખાતરી કરવા માટે વિશ્વ આરોગ્ય સંસ્થા-સારી ઉત્પાદન પ્રથાઓ  પ્રમાણિત સપ્લાયરો પાસેથી દવાઓ ખરીદવામાં આવે છે. આ ઉપરાંત, 'નેશનલ એક્રેડિટેશન બોર્ડ ફોર ટેસ્ટિંગ એન્ડ કેલિબ્રેશન લેબોરેટરીઝ'  દ્વારા માન્ય લેબોરેટરીમાં દવાની દરેક બેચનું પરીક્ષણ કરવામાં આવે છે. ગુણવત્તા પરીક્ષણો પાસ કર્યા પછી જ, દવાઓ PMBJP કેન્દ્રોમાં મોકલવામાં આવે છે. PMBJP હેઠળ ઉપલબ્ધ દવાઓની કિંમત બ્રાન્ડેડ કિંમતો કરતા 50% -90% ઓછી છે. નાણાકીય વર્ષ  દરમિયાન, PMBJP એ છેલ્લા નાણાકીય વર્ષ દરમિયાન 665.83 કરોડ રૂપિયા  નું વેચાણ હાંસલ કર્યું છે. આનાથી દેશના સામાન્ય નાગરિકોની અંદાજે 4,000 કરોડ રૂપિયાની બચત થઈ છે.
કોવિડ -19 કટોકટીના પગલે, પ્રધાનમંત્રી ભારતીય જનઔષધિ પરિયોજના  રાષ્ટ્રને આવશ્યક સેવાઓ આપી રહી છે. લોકડાઉન દરમિયાન સ્ટોર્સ કાર્યરત રહ્યા હતા અને આવશ્યક દવાઓની અવિરત ઉપલબ્ધતા સુનિશ્ચિત કરવાની તેમની પ્રતિબદ્ધતાના ભાગરૂપે કામગીરી ચાલુ રાખી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 276
પ્રધાનમંત્રીનું કાર્યાલય
પ્રધાનમંત્રીએ મિલાદ-ઉન-નબી પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ મિલાદ-ઉન-નબીના અવસર પર શુભેચ્છાઓ પાઠવી છે.
એક ટ્વીટમાં, પ્રધાનમંત્રીએ કહ્યું;
"મિલાદ-ઉન-નબીની શુભકામનાઓ. આ અવસરે આપણા સમાજમાં શાંતિ, એકતા અને કરુણાની ભાવના આગળ વધે. ઈદ મુબારક."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોકોને મહાવીર જયંતી પ્રસંગે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ કહ્યું હતું કે ભગવાન મહાવીરનો જીવન સંદેશ આપણને શાંતિ અને આત્મસંયમનો ઉપદેશ આપે છે. મહાવીર જયંતીના પવિત્ર તહેવાર નિમિતે, પ્રધાનમંત્રીએ ભગવાન મહાવીરને પ્રાર્થના કરી હતી કે સૌને સ્વસ્થ રાખે અને આપણા પ્રયાસોને સફળતાના આશીર્વાદ આપે.
SD/GP/JD
(
નાણા મંત્રાલય
સીમા શુલ્કની બાબતોમાં સીમાવેરા સહકાર અને પરસ્પર વહીવટી મદદ અંગે ભારત સરકાર અને ગ્રેટ બ્રિટન તેમજ નોર્ધર્ન આયર્લેન્ડની યુનાઇટેડ કિંગ્ડમ સરકાર વચ્ચે સમજૂતીને કેન્દ્રીય મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય મંત્રીમંડળની બેઠકે સીમા શુલ્કની બાબતોમાં સીમાવેરા સહકાર અને પરસ્પર વહીવટી મદદ અંગે ભારતની પ્રજાસત્તાક સરકાર અને ગ્રેટ બ્રિટન તેમજ નોર્ધર્ન આયર્લેન્ડની યુનાઇટેડ કિંગ્ડમ સરકાર વચ્ચે એક સમજૂતી પર સહીસિક્કા અને બહાલીને મંજૂરી આપી છે.
અસર:
આ સમજૂતીથી કસ્ટમ્સ ગુનાઓની તપાસ અને અટકાયત માટે પ્રસ્તુત માહિતીની ઉપલબ્ધતામાં મદદ મળશે. આ સમજૂતીથી વેપાર સરળ થવાની અને બેઉ દેશો વચ્ચે સામાનની કાર્યદક્ષ અનુમતિ સુગમ થવાની પણ અપેક્ષા છે.
અમલીકરણ વ્યૂહરચના અને લક્ષ્યાંકો:
બેઉ દેશોની જે તે સરકારો એને મંજૂરી આપે ત્યારબાદ બેઉ દેશોની સરકારો વતી આ સમજૂતી પર સહીસિક્કા થશે. બેઉ પક્ષકારોના અધિકૃત પ્રતિનિધિઓની સહી થયાના પછીના મહિનાના પહેલા દિવસથી આ સમજૂતી અમલમાં આવશે.
પશ્ચાદ ભૂમિકા:
આ સમજૂતી બેઉ દેશોના કસ્ટમ્સ સત્તાવાળાઓને માહિતી અને બાતમીના આદાનપ્રદાન માટે કાનૂની માળખું પૂરું પાડશે અને કસ્ટમ્સ કાયદાઓ, કસ્ટમ્સ ગુનાઓની અટકાયત અને તપાસને યોગ્ય રીતે લાગુ કરવામાં મદદ કરશે અને કાયદેસરના વેપારને સુગમ બનાવશે. સૂચિત સમજૂતીનો મુસદ્દાનો મૂળપાઠ બેઉ દેશોના કસ્ટમ્સ વહીવટીતંત્રની સહમતિથી તૈયાર થઈ ગયો છે. આ સમજૂતી ભારતીય કસ્ટમ્સની ચિંતાઓ અને જરૂરિયાતોની, ખાસ કરીને કસ્ટમ્સ કિંમત, ટૅરિફ વર્ગીકરણ અને બેઉ દેશો વચ્ચે વેપાર થયેલ સામાનના મૂળની ચોક્સાઇ અંગે માહિતીના આદાનપ્રદાન અંગેની કાળજી લે છે.